o
KLUBI 700 Ulos palavasta kodista
Nashvillea kutsutaan Amerikan musiikkipääkaupungiksi.
Muusikon urasta haaveileva Chad Harris muutti Nashvilleen.
Chadin naapuritalossa syttyi tulipalo.
Chad muuttui hetkessä sankariksi.
Talon joka ikkunasta ja ovesta tuli savua.
Täällä palaa talo.
Pysykää poissa alueelta.
Pääsivätkö kaikki ulos? - Lapsi jäi sisään!
Chad kuuli, että taloon oli jäänyt kaksi poikaa.
3-vuotias Petey oli juossut takahuoneeseen.
Isoveli Zachary oli juossut yläkertaan.
Juoksin sisälle taloon kahden kämppikseni kanssa.
Putosimme heti polvillemme. Juoksimme takaisin ulos.
Yritimme vielä pari kertaa, mutta emme päässeet sisälle.
Sisällä ei voinut hengittää.
Savu oli kuin myrkkyä. Se poltti kurkkua ja silmiä.
Tiesin, että sisällä on ihmisiä, jotka voitaisiin pelastaa.
Sellaista ei voi jättää huomiotta.
Chad juoksi kämppistensä kanssa talon taakse ja rikkoi ikkunan.
Ikkunasta pöllähteli savua.
Koimme, että velvollisuutemme oli auttaa.
Isoäiti oli jo vanha. Isä oli loukkaantunut.
Olimme ensimmäisinä paikalla.
Meidän piti päättää, vaarannammeko henkemme poikien edestä.
Hyppäsin ikkunalaudalle ja käskin kavereitani työntämään minut sisään
Pelkäsin, että oli jo myöhäistä.
Vedin keuhkot täyteen ilmaa.
Mietin, tulikohan tehtyä virhe.
Chad veti syvään henkeä ja katosi savun sekaan.
Tunsin hapuilemalla yöpöydän ja tuolin.
Sitten piti palata ikkunan ääreen hengittämään.
Savu oli niin sakeaa, että se tunki nenään ja silmiin, -
vaikka yritti olla silmät kiinni ja hengittämättä.
Chad yritti tutkia huonetta, mutta toivo alkoi pettää.
En ollut edes varma, oliko poika huoneessa.
Toimimme toivon ja uskon varassa.
Katsoin kämppistäni ja totesin, -
etten tiennyt, pystyisinkö jatkamaan.
Katso valon suuntaan.
Yhtäkkiä kuulimme valitusta.
Saimme ylimääräistä adrenaliinia.
Chad veti henkeä ja katosi pimeyteen.
Tunsin kädelläni pienen pojan kehon.
Pelkäsin. Olin syvällä huoneessa. En tiennyt, missä ikkuna oli.
Chad ei voinut muuta kuin rukoilla.
Olin polvillani poika sylissäni. Rukoilin Jumalaa.
Sanoin: "Avaan silmäni hetkeksi."
"Näytä minulle valo ja tie takaisin ikkunaan ja turvaan."
Erotin juuri ja juuri, missä ikkuna oli.
Chad meni ikkunan luo ja ojensi pojan ystävilleen.
Hän hyppäsi ulos ja katseli turtana palomiesten työskentelyä.
Petey kiidätettiin sairaalaan.
Hänen tilansa oli kriittinen, mutta hän toipui täysin
Ikävä kyllä 7-vuotias isoveli sai surmansa.
Jumala asetti minut siihen paikkaan juuri silloin.
Olen kiitollinen, että selvisin hengissä ja sain Peteyn ulos.
Tuli tuhosi talon lähes kokonaan.
Pieni poika jäi henkiin, koska Chad oli valmis vaarantamaan henkensä.
Petey on auringonsäde.
Chad laittoi henkensä vaaka- laudalle ja haki pojan ulos.
Olen hänelle kiitollinen.
Poika on elämämme suurin ilo.
Chad tuli ulos liekeistä todellisena sankarina.
Hän oppi Jumalan armosta. Hän kiittää Jumalaa nöyränä.
Minä rukoilin ja Jumala vastasi.
Aina ei saa yhtä nopeaa vastausta.
Minulle henkilökohtaisesti merkittävintä tapahtumassa on se, -
että hapuilin Jumalan kättä, ja Hän auttoi minua.
Hapuilin Jumalan kättä, ja Hän auttoi minua.
On vaikea tietää, mitä itse tekisi vastaavassa tilanteessa.
Se on varmaa, että Jumala vastaa rukouksiin.
Jumala johdattaa meitä, jos pyydämme sitä Häneltä.
Monet toivovat Jumalan johdatusta.
Elämme pimeydessä. Emme tiedä, minne mennä.
Tulevaisuus on epäselvyyden peitossa.
Tarvitsemme Herran johdatusta.
Haluamme rukoilla puolestanne.
Sitä ennen luemme muutamia kiitosaiheita.
Sylvia St. Louisista katsoi ohjelmaamme eilen.
Kristi lausui tiedon sanat hammaskivusta.
Sylvia kertoo, että hänen hammaskipunsa loppui.
Caroline North Providencesta katsoi ohjelmaa ja kuuli, -
kun Kristi lausui tiedon sanot näöstä.
Carolinen ongelma ratkesi.
Jeanette Pennsylvaniasta katsoi ohjelmaa eilen, kun rukoilit.
Puhuit kohtauksista. Jeanetten kohtaukset loppuivat.
Tasheena Neitsytsaarilta kuuli sinun puhuvan suukivusta.
Hän parani heti.
Tahdomme rukoilla. Jumalalle kaikki on mahdollista.
Jumala voi parantaa vakavan sairauden ja talousongelmat.
Jumala pystyy auttamaan.
"Sen, joka Jumalan tykö tulee, täytyy uskoa, että Jumala on" -
"ja että Hän palkitsee ne, jotka Häntä etsivät."
"Herran silmät tarkkaavat kaikkea maata," -
"että Hän voisi vahvistaa Häntä vilpittömästi palvelevia."
Jumalan silmät tarkkailevat meitä, koska Hän haluaa auttaa meitä.
Rukoile ja pyydä Jumalalta apua tilanteeseesi.
Rukoilemme yhdessä sopien.
Isä, rukoilemme Kristin kanssa Pyhän Hengen voitelevaa voimaa.
On katsojia, joilla on vakavia ongelmia.
Joku sairastaa kurkkusyöpää.
Jumala koskettaa sinua. Tunnet tulen kurkussasi.
Jeesuksen nimessä, syöpä on poissa.
Tämä voi tuntua yksinkertaiselta asialta.
Jonkun nenä vuotaa jatkuvasti.
Herra parantaa sen nyt.
Herra suoristaa viisaudenhampaan.
Laita kätesi leuallesi. Tunnet Jumalan voiman.
Kuulen sanan "masennus".
Herra nostaa masennuksen ja pelon pilven jonkun yltä.
Kiitos, Isä.
Joku rukoilee lapsensa puolesta. Tällä on Down-oireyhtymä.
Rakastat lasta, mutta tilanne on ongelmallinen.
Jumala tekee uutta luovan ihmeen. Laske kätesi lapsen otsalle.
Eräs nainen kärsii paniikkihäiriöstä.
Jumala ei ole antanut pelon henkeä, vaan voiman, rakkauden -
ja terveen harkinnan hengen.
Lepää Jumalan Sanassa ja tiedä, kuka olet Hänessä.
Julistan vapautta taloudellisesta pelosta.
Julistan vapautta taloudellisista ongelmista.
Julistan vapautta Jeesuksen nimessä.
Soita meille ja kerro, mitä tapahtui.
Rukouspalvelijamme päivystävät puhelimessa.
Kuulemme mielellämme myös rukousvastauksista.
Rukoileminen on ihanaa. On myös ihana vastata katsojien kysymyksiin
Kim kysyy: "Olen yksinhuoltaja. Aloin hiljattain tapailla miehiä."
"Kuinka pian kerron lapsestani?"
Vastaus kysymykseen luvassa hetken kuluttua.
Seison sydämesi ovella ja kolkutan.
Tulen jokaisen miehen, naisen ja lapsen luo.
Haluan tuntea sinut. Haluan, että sinä tunnet minut.
Joku koputtaa sydämesi ovella.
Hänen nimensä on Jeesus Kristus.
Kutsutko Hänet sisään?
Nyt vastaamme katsojien kysymyksiin.
Saanko minäkin vastata? - Ehkä päästän sinutkin ääneen.
Kim kysyy: "Olen 2-vuotiaan pojan yh-äiti."
"Haluan löytää pojalleni uskovan isän."
"Missä vaiheessa kerron miehelle lapsestani?"
Kurt Warner oli ammattilaisjalkapalloilija.
Hänen vaimollaan oli lapsia entuudestaan.
Kun he tapasivat, vaimo oli sanonut heti kättelyssä, -
että hänellä on kaksi lasta. Toinen lapsi oli sokea.
Hän sanoi: "Sinä päivänä kuhertelimme jo olohuoneessa."
En tiedä, mitä se tarkoittaa, mutta niin hän sanoi.
Kerron sinulle myöhemmin, mitä se tarkoittaa. Jatka.
Olet valveutunut.
Sellainen asia pitää kertoa heti.
"Olen äiti. Minulla on pieni poika."
Minä ajattelen näin.
Lapsi on olennainen osa äitiä.
On hullua salailla sitä, jotta saisi napatuksi miehen.
Ensin pannaan mato koukkuun ja sitten se viedään nenän edestä.
Se pitää kertoa heti.
Sano: "Olet kiva mies, ja haluan olla kanssasi," -
"mutta haluan kertoa, että minulla on lapsi."
Maailmassa ei ole mitään pahempaa kuin mies, -
joka haluaa tapailla naista mutta ei hyväksy lasta.
Älä ota miestä, joka ei rakasta lastasi kuin omaansa.
Osuit naulan kantaan.
Sean kirjoittaa: "Olen nuori uskova."
"Kauemmin uskossa olleet tuttavani ovat kokeneet vastoinkäymisiä."
"Luulin, että Jumalaa seuraava säästyy vaikeuksilta."
"Miksi Jumala sallii vastoinkäymiset?"
Vastoinkäymiset kuuluvat elämään.
Olemme hengellisessä sodassa. Paholainen on todellinen.
Maailma, liha ja paholainen sotivat meitä ja Jeesusta vastaan.
Jeesuksen opetuslapsi vastustaa maailmaa, lihaa ja paholaista.
Ne sotivat sinua vastaan.
Siksi Paavali sanoi: "Monien ahdistusten kautta" -
"käymme sisälle Jumalan valtakuntaan."
Jumala haluaa, että me voimistumme.
Hän tarvitsee sotureita, jotka lyövät maailman, lihan ja pirun.
Älä silti luule, että Jeesuksen luo ei kannata tulla.
Se on sanoinkuvaamatonta iloa ja kirkkautta.
Sen mukana tulee koettelemuksia.
Siinä kaikki tältä päivältä.
Tiedämme miten ikävää on, kun kenkä puristaa.
Eräälle elsalvadorilaiselle pojalle se tarkoitti hengenvaaraa.
Carlitos oli 9, kun hänet otettiin huostaan ja tuotiin orpokotiin, -
jota CBN-kanavan orpotyö tukee.
Hänellä oli saapuessaan halvat kumisaappaat.
Carlitos tarvitsi paljon apua.
Hänen jalkoihinsa sattui.
Carlitos ei pystynyt liikkumaan.
Kun muut lapset menivät ulos leikkimään, hän jäi sisälle.
Olin surullinen, kun en pystynyt pelaamaan ystävieni kanssa.
Hoitaja soitti ystävilleen CBN-kanavalla.
Operaatio siunaus -järjestön lääkäri tuli tutkimaan Carlitosin.
Hoidimme jalasta hankaamisen ja kosteuden aiheuttaman infektion.
Carlitos sai Operaatio siunaukselta uudet kengät.
Nyt hänellä on sopivat kengät.
Olen iloinen, koska voin pelata jalkapalloa.
Kiitän jalkani parantanutta lääkäriä. Kiitos, Operaatio siunaus
Kolmannessa maailmassa osataan iloita -
yksinkertaisistakin asioista.
Poika halusi pelata jalkapalloa, mutta hänellä ei ollut kenkiä.
Meillä lapset itkevät uusimpien muotitossujen perään.
Siellä iloitaan kengästä, joka sopii eikä hankaa jalkoja pilalle.
Se antaa jollekulle elämää.
Operaatio siunaus antaa ihmisille elämää ja toivoa.
On palkitsevaa saada hymy lapsen kasvoille.
Sallikaa lasten tulla minun tyköni, älkää estäkö heitä.
Lasten kaltaisten on Jumalan valtakunta.
Joka ei ota Jumalan valtakuntaa vastaan niin kuin lapsi, -
hän ei sinne pääse.
Kun otamme Jeesuksen elämäämme, meistä tulee Jumalan lapsia.
Uskotko Jeesukseen?
Seuraava juttu koskettaa monia naisia ja tyttöjä.
Diana Anderson kuihtui hiljaa.
Lukiolaistyttö alkoi menettää unensa, ulkonäkönsä ja mielensä.
Hän ajatteli, että oireet ovat hinta, joka piti maksaa laihuudesta
Nuori Diana oli terve urheilija. Hänellä oli hieno perhe ja ystäviä.
Hän kävi seurakunnassa.
Hänen pitkäaikainen poikaystävänsä jätti hänet viimeisenä lukiovuotena
Oli musertavaa menettää rakas ihminen.
Yritin hallita elämääni treenaamalla.
Aloin laskea kaloreita ja harjoitusminuutteja.
En kääntynyt Jumalan, perheeni tai ystävieni puoleen.
Pituuteni on 165 cm. Painoni putosi 54 kilosta 50 kiloon, -
sitten 45 kiloon ja sen alle muutaman kuukauden sisällä.
Perhe ja ystävät alkoivat huolestua Dianasta.
Muutokset eivät olleet äkillisiä.
Hänen iloluontoisuutensa näytti katoavan.
Hänellä alkoi olla fyysisiä oireita.
Hänen mielialansa muuttui.
Ystävänikin alkoivat huolestua.
Nukuin epäsäännöllisesti.
Olin unelias päivisinkin.
Tukkani oheni. Kynteni olivat hauraat.
Ihoni oli kelmeä ja kellertävä. Silmät olivat kuopalla.
Ajattelin, että se oli hinta, joka piti maksaa laihuudesta.
Pelkäsin, että lihoisin.
Ruoka oli minulle epäjumala.
Laskin, mitä olin syönyt ja kuinka monta kaloria voisin vielä syödä.
Se oli kauheaa. Olin kahleissa.
Dianan vanhemmat veivät tytärtään lääkäriin.
Haimme selitystä hänen oireilleen.
En ollut käsittänyt, että ne voisivat johtua syömishäiriöstä.
Äiti etsi tietoa internetistä.
Äiti pyysi minua katsomaan, mitä hän oli löytänyt.
Sivulla lueteltiin anoreksian oireita. Minulla oli ne kaikki.
Aloin itkeä. Katsoin äitiä. Äiti katsoi minua. Kumpikin tiesi.
Hän ei voinut enää kieltää sitä tai jättää sitä huomiotta.
Aloitimme siitä.
Sanoin Jumalalle: "En pysty tähän."
"Olen kieltänyt ongelmani."
"Perhe ja ystäväni ovat huolissaan."
"En halua, että tämä menee liian pitkälle."
Diana alkoi muovata ajatteluaan rukouksen ja Raamatun avulla.
Juuret ovat hengellisessä maailmassa -
ja suhteessa Herraan.
Minulla oli usko Jumalaan. Olin käynyt seurakunnassa vuosia.
Tiesin, että Jumala rakastaa minua, mutta en antanut Hänelle taakkojani
Vuoden kuluttua Diana oli täysin vapaa syömishäiriöstä.
Hänen painonsa on palautunut terveelle tasolle.
Hän on kirjoittanut kirjan, -
jossa hän neuvoo nuoria naisia liikunnan ja ravinnon tasapainosta.
Kor. 6:19 on aina ollut minulle avainjae: -
"Ettekö tiedä, että teidän ruumiinne on Pyhän Hengen temppeli"
Meidän tulee kunnioittaa Jumalaa ruumiillamme.
Olen parantunut Herran armosta. En ole enää ruoan enkä ruumiini orja.
Jumala rakastaa meitä. Hän lähetti Poikansa kuolemaan edestämme.
Hän haluaa, että olemme terveitä ja että meillä olisi elämä.
Jeesus haluaa antaa myös fyysisen terveyden.
Millaisena näet itsesi?
Mikä tekee sinut iloiseksi?
Määräävätkö ulkonäkö, vaatteet tai kohteliaisuudet onnellisuutesi?
Dianan ongelma ei ollut vaaka- lukema, vaatekoko eikä peilikuva.
Hänen todellinen ongelmansa oli hänen mielensä.
Taistelu käydään usein mielessämme.
Siksi Jumalan Sanassa sanotaan, että meillä on Kristuksen mieli.
Vertaamme itseämme elokuvatähtiin. He näyttävät onnellisilta.
Luulemme, että jos pääsemme heidän mittoihinsa, tulemme onnellisiksi.
Jumala ei halua, että elämme sellaisten mittapuiden mukaisesti.
Ihmisten kommentit tai ulkonäkömme eivät määritä arvoamme.
Arvomme määrittää se, keitä olemme Kristuksessa.
Avain on se, että täytyy tietää, kuka Jeesus Kristus on.
Meidät on luotu Hänen kuvakseen. Meidät on tehty ylen ihanasti.
Olemme pää emmekä häntä, yläpuolella, emme alapuolella.
Jeesus rakastaa sinua, -
ei siksi, että olet nokkela tai hyvännäköinen, -
vaan koska Hän on luonut sinut.
Hän kuoli ristillä puolestasi, koska Hän rakastaa sinua.
Haluan rohkaista sinua.
Minulla oli sama ongelma, kun parikymppisenä tulin TV-töihin.
Kuulin paljon kritiikkiä ulkonäöstäni.
Ajattelin, että olisin onnellinen, jos olisin laihempi -
tai näyttäisin toisenlaiselta.
Sanoin Jumalalle: "Itsekuvani on vääristynyt."
"Anna minulle Sinun silmäsi ja mielesi."
Synkät pilvet alkoivat hälvetä elämäni yltä.
Sinunkin elämäsi voi kirkastua, -
jos annat taakkasi ja huolesi Herralle.
Lue Raamatusta, kuka olet Kristuksessa.
Rukoillaan, että Jumala eheyttää ja parantaa sinut -
ja osoittaa, millaisena Hän näkee sinut.
Herra Jeesus, rakastamme Sinua.
Kiitos siitä, kuka olet.
Anna anteeksi, että tuijotan itseeni enkä Sinuun, Isä.
Näytä minulle, kuka olen Sinussa ja millaisena Sinä näet minut.
Opeta minulle tiesi, Herra.
Tule sydämeeni. Tee minusta uusi ihminen.
Tarvitsen Sinua. Kiitän Sinua ja annan Sinulle kunnian.
Jeesuksen nimessä, aamen.
Jumala rakastaa Sinua. Hän haluaa vahvistaa Sinua.
Jeesus ei halua, että yrität vain jotenkuten selvitä.
Jeesus kuoli ristillä, jotta voisit olla vapaa.
Rakastamme Sinua. Soita rukouspalvelijoillemme.
Lopettelemme ohjelmaa tähän, -
mutta rukouspalvelijamme päivystävät muinakin aikoina.
Loppusanoiksi 1. Joh. 4:10: -
"Siinä on rakkaus, että Jumala rakasti meitä" -
"ja lähetti Poikansa syntiemme sovitukseksi."
Jumalan rakkaus on suurempaa kuin isän rakkaus.
Se on ikuinen, muuttumaton ja pettämätön.
Klubi 700 -ohjelman rukouspalvelijat -
tarjoavat rukoustukea ja keskusteluapua.
Soita rukouspalvelijoillemme.
Suomennos: Marianne Tenetz